Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ KAI ΤΟΥ ΣΥΜΒΟΥΛΙΟΥ για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (κωδικοποιημένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της "Ευρώπης των πολιτών", η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό στον πολίτη, προσφέροντάς του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε κατ' ουσιώδη τρόπο, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του κοινοτικού δικαίου εξαρτώνται και από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987 [1], έδωσε εντολή στις υπηρεσίες της να προβαίνουν στη συστατική ή επίσημη κωδικοποίηση των νομικών πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητα τους.

[1] COM(87) 868 P.V.

3. Τα συμπεράσματα της Προεδρίας του Ευρωπαϊκού Συμβουλίου του Εδιμβούργου, το Δεκέμβριο του 1992, επιβεβαίωσαν [2] τις επιτακτικές αυτές ανάγκες, τονίζοντας τη σημασία της συστατικής ή επίσημης κωδικοποίησης "που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα".

[2] Βλέπε παράρτημα 3, μέρος Α των σχετικών συμπερασμάτων.

Η κωδικοποίηση αυτή πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

Στο μέτρο που, κατά τη συστατική ή επίσημη κωδικοποίηση, δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ταχεία μέθοδο εργασίας για την έγκριση των κωδικοποιούμενων πράξεων.

4 Η παρούσα πρόταση κωδικοποίησης της οδηγίας 88/344/EOK του Συμβουλίου της 13ης Ιουνίου 1988 για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους [3], αποβλέπει στη διενέργεια της κωδικοποίησης αυτού του τύπου. Η νέα οδηγία θα αντικαταστήσει τις διάφορες οδηγίες που αποτελούν αντικείμενο της κωδικοποίησης [4]. σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωση τους επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

[3] Πραγματοποιήθηκε σύμφωνα με την κοινοποίηση της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.

[4] Παράρτημα ΙΙ, μέρος Α της παρούσας πρότασης.

5. Η παρούσα πρόταση κωδικοποίησης καταρτίστηκε με βάση προηγούμενη ενοποίηση του κειμένου, σε όλες τις επίσημες γλώσσες, της οδηγίας 88/344/ΕΚ και των τροποποιητικών πράξεων, που έγινε με το σύστημα πληροφορικής της Υπηρεσίας Επισήμων Εκδόσεων των Ευρωπαϊκών Κοινοτήτων. Έχει δοθεί νέα αρίθμηση των άρθρων και η αντιστοιχία της παλαιάς αρίθμησης με την νέα αρίθμηση περιλαμβάνεται στον πίνακα που εμφαίνεται στο παράρτημα ΙΙΙ της οδηγίας που έχει κωδικοποιηθεί.

2003/0181 (COD)

88/344/EΟK (Προσαρμοσμένο)

Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της [...] για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 ,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής [5],

[5] [...]

αποφασίζοντας σύμφωνα με τη διαδικασία του άρθρου 251 της Συνθήκης [6] ,

[6] Φ [...] Υ.

Εκτιμώντας τα εξής:

(1) H οδηγία 88/344/ΕΚ του Συμβουλίου της 13ης Ιουνίου 1988 για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους [7] έχει επανειλημμένα τροποποιηθεί [8] κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

[7] ΕΕ L 157, 24.6.1998, σ. 28. Οδηγία όπως τροποποιήθηκε τελευταία από την οδηγία 97/60/ΕΚ του Ευρωπαϊκού Κοινοβουλίου και του Συμβουλίου (ΕΕ L 331, 3.12.1997, σ. 7).

[8] Βλέπε παράρτημα ΙΙ, μέρος Α.

88/344/EΟK αιτιολογική σκέψη (1) (Προσαρμοσμένο)

(2) Oι διαφορές μεταξύ των εθνικών νομοθεσιών που αφορούν τους διαλύτες εκχύλισης εμποδίζουν την ελεύθερη κυκλοφορία των τροφίμων, μπορούν να οδηγήσουν σε άνισους όρους ανταγωνισμού και έχουν συνεπώς άμεση επίπτωση στη λειτουργία της κοινής αγοράς.

88/344/EΟK αιτιολογική σκέψη (2)

(3) H προσέγγιση αυτών των νομοθεσιών είναι συνεπώς αναγκαία για να επιτευχθεί η ελεύθερη κυκλοφορία των τροφίμων.

88/344/EΟK αιτιολογική σκέψη (3) (Προσαρμοσμένο)

(4) Oι νομοθεσίες σχετικά με τους διαλύτες εκχύλισης που προορίζονται να χρησιμοποιηθούν στα τρόφιμα πρέπει να λαμβάνουν καταρχήν υπόψη τους κανόνες για την ανθρώπινη υγεία αλλά επίσης, στο βαθμό που το απαιτεί η προστασία της υγείας, τις οικονομικές και τεχνικές ανάγκες.

88/344/EΟK αιτιολογική σκέψη (4)

(5) Μια τέτοια προσέγγιση πρέπει να συνεπάγεται την κατάρτιση ενιαίου καταλόγου διαλυτών εκχύλισης για την παρασκευή τροφίμων, ή άλλων συστατικών τροφίμων. Πρέπει επίσης να καθοριστούν γενικά κριτήρια καθαρότητας.

88/344/EΟK αιτιολογική σκέψη (5)

(6) H χρήση διαλύτη εκχύλισης υπό καλές παρασκευαστικές συνθήκες πρέπει να έχει ως αποτέλεσμα την απομάκρυνση όλων ή του μεγαλύτερου μέρους των υπολειμμάτων διαλυτών από τα τρόφιμα ή τα συστατικά τους.

88/344/EΟK αιτιολογική σκέψη (6)

(7) Yπό τις συνθήκες αυτές, η παρουσία υπολειμμάτων ή παραγώγων στο τελικό τρόφιμο ή το συστατικό μπορεί να είναι αθέλητη αλλά τεχνικώς αναπόφευκτη.

88/344/EΟK αιτιολογική σκέψη (7) (Προσαρμοσμένο)

(8) Ένας ειδικός περιορισμός, αν και είναι γενικά χρήσιμος, δεν είναι αναγκαίος για τις ουσίες του μέρους I του παραρτήματος Ι που είναι αποδεκτές από άποψη ασφάλειας για τον καταναλωτή, αν οι ουσίες αυτές χρησιμοποιούνται υπό συνθήκες ορθής παρασκευαστικής πρακτικής.

88/344/EΟK αιτιολογική σκέψη (8) (Προσαρμοσμένο)

(9) Για να ληφθεί υπόψη η προστασία της δημόσιας υγείας, πρέπει να καθοριστούν οι συνθήκες χρήσης των άλλων διαλυτών εκχύλισης που αναφέρονται στα μέρη II και III του παραρτήματος Ι , καθώς και τα αποδεκτά υπολείμματα στα τρόφιμα και τα συστατικά τους.

88/344/EΟK αιτιολογική σκέψη (9) (Προσαρμοσμένο)

(10) Mέχρι να θεσπιστούν οι κοινοτικοί κανόνες για ουσίες που χρησιμοποιούνται για την αραίωση και διάλυση αρωματικών υλών , τα κράτη μέλη δεν πρέπει να εμποδίζονται να επιτρέπουν να χρησιμοποιούνται ως διαλύτες εκχύλισης, για ορισμένες αρωματικές ύλες, ουσίες που χρησιμοποιούνται για την αραίωση και τη διάλυση παρόμοιων υλικών.

88/344/EΟK αιτιολογική σκέψη (10) (Προσαρμοσμένο)

(11) Oι διατάξεις σχετικά με ορισμένους διαλύτες εκχύλισης πρέπει να επανεξεταστούν εντός ορισμένου χρονικού διαστήματος, με βάση τα αποτελέσματα της συνεχιζόμενης επιστημονικής και τεχνικής έρευνας, για τη δυνατότητα και τους όρους χρησιμοποίησής τους.

88/344/EΟK αιτιολογική σκέψη (11)

(12) Πρέπει να καθοριστούν ειδικά κριτήρια καθαρότητας για τους διαλύτες εκχύλισης καθώς και οι μέθοδοι ανάληψης ανάλυσης και δειγματοληψίας των διαλυτών εκχύλισης μέσα και πάνω στα τρόφιμα.

88/344/EΟK αιτιολογική σκέψη (12) (Προσαρμοσμένο)

(13) Eάν από νέα στοιχεία προκύπτει ότι η χρησιμοποίηση διαλύτη εκχύλισης που προβλέπεται στην παρούσα οδηγία ενδέχεται να αποτελεί κίνδυνο για την υγεία, τα κράτη μέλη πρέπει να μπορούν να αναστέλλουν ή να περιορίζουν αυτή τη χρησιμοποίηση ή να μειώνουν τα προβλεπόμενα όρια, μέχρις ότου ληφθεί απόφαση σε κοινοτικό επίπεδο.

88/344/EΟK αιτιολογική σκέψη (13) (Προσαρμοσμένο)

(14) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων, που ανατίθενται στην Επιτροπή [9].

[9] ΕΕ L 184, 17.7.1999, σ. 23.

(15) Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες μεταφοράς στο εθνικό δίκαιο των οδηγιών που εμφαίνονται στο παράρτημα ΙΙ, μέρος Β,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

88/344/EΟK (Προσαρμοσμένο)

Άρθρο 1

1. Η παρούσα οδηγία εφαρμόζεται στους διαλύτες εκχύλισης που χρησιμοποιούνται ή προορίζονται να χρησιμοποιηθούν στην παρασκευή τροφίμων ή των συστατικών τους.

Η παρούσα οδηγία δεν εφαρμόζεται στους διαλύτες εκχύλισης που χρησιμοποιούνται για την παρασκευή προσθέτων τροφίμων, βιταμινών και άλλων θρεπτικών προσθέτων, παρά μόνον αν αυτά τα πρόσθετα τροφίμων, βιταμίνες και άλλα θρεπτικά πρόσθετα περιλαμβάνονται σε έναν από τους πίνακες του παραρτήματος I .

Πάντως τα κράτη μέλη μεριμνούν ώστε η χρησιμοποίηση προσθέτων τροφίμων, βιταμινών και άλλων θρεπτικών προσθέτων να μην συνεπάγεται επικίνδυνη, για την ανθρώπινη υγεία, περιεκτικότητα των τροφίμων σε υπολείμματα διαλυτών εκχύλισης.

92/115/ΕΟΚ Άρθρο 1, σημείο 1

Η παρούσα οδηγία εφαρμόζεται με την επιφύλαξη των εκδιδομένων διατάξεων στα πλαίσια ειδικότερων κοινοτικών ρυθμίσεων.

88/344/ΕΟΚ (Προσαρμοσμένο)

2 . Για τους σκοπούς της παρούσας οδηγίας, νοούνται ως:

α) «διαλύτης»: κάθε ουσία που μπορεί να διαλύσει τρόφιμο ή οποιοδήποτε παρασκευαστικό υλικό του συμπεριλαμβανομένης κάθε πρόσμειξης που υπάρχει επάνω ή μέσα στο τρόφιμο αυτό.

β) «διαλύτης εκχύλισης»: ένας διαλύτης που χρησιμοποιείται στη διαδικασία εκχύλισης κατά την κατεργασία πρώτων υλών, τροφίμων, υλικών παρασκευής ή συστατικών των προϊόντων αυτών, ο οποίος απομακρύνεται, αλλά ο οποίος είναι δυνατόν να προκαλέσει την αθέλητη αλλά τεχνικά αναπόφευκτη παρουσία υπολειμμάτων ή παραγώγων στο τρόφιμο ή το συστατικό τροφίμου .

Άρθρο 2

1. Τα κράτη μέλη επιτρέπουν να χρησιμοποιούνται, ως διαλύτες εκχύλισης κατά την παρασκευή τροφίμων ή συστατικών τους, οι ουσίες και οι ύλες που απαριθμούνται στο παράρτημα I , υπό τις συνθήκες χρήσης και εντός των ανώτατων ορίων υπολειμμάτων που ενδεχομένως καθορίζονται σ' αυτό.

Τα κράτη μέλη δεν μπορούν να απαγορεύουν, να περιορίζουν ή να εμποδίζουν τη διάθεση στην αγορά τροφίμων ή συστατικών τους, για λόγους που αφορούν τους χρησιμοποιούμενους διαλύτες εκχύλισης ή τα υπολείμματά τους, εφόσον αυτοί ανταποκρίνονται στις προδιαγραφές της παρούσας οδηγίας.

88/344/EK Corrigendum [...]

2. Τα κράτη απαγορεύουν τη χρήση, ως διαλυτών εκχύλισης, άλλων ουσιών και υλών και δεν μπορούν να διευρύνουν τις συνθήκες χρήσης και τα αποδεκτά ανώτατα όρια υπολειμμάτων των διαλυτών εκχύλισης που παρατίθενται στο παράρτημα πέραν των προσδιοριζομένων σ'αυτό ορίων.

88/344/EK

3. Μέχρις ότου θεσπιστούν οι κοινοτικές διατάξεις σχετικές με τις ουσίες που χρησιμοποιούνται για την αραίωση ή διάλυση αρωματικών υλών, τα κράτη μέλη μπορούν να επιτρέπουν στο έδαφός τους να χρησιμοποιούνται ως διαλύτες για την εκχύλιση αρωμάτων από φυσικές αρωματικές ύλες, ουσίες που χρησιμοποιούνται για την διάλυση ή την αραίωση αρωματικών υλών.

88/344/EK

1 Corrigendum [...]

4. Το νερό, ενδεχομένως με την προσθήκη ουσιών που ρυθμίζουν την οξύτητα ή την αλκαλικότητα, καθώς και άλλα είδη διατροφής που έχουν ιδιότητες διαλύτη 1 και η αιθανόλη , επιτρέπεται να χρησιμοποιούνται ως διαλύτες εκχύλισης κατά την παρασκευή τροφίμων ή των συστατικών τους.

88/344/ΕΟΚ (Προσαρμοσμένο)

Άρθρο 3

Τα κράτη μέλη λαμβάνουν όλα τα αναγκαία μέτρα προκειμένου να διασφαλίσουν ότι οι ουσίες και οι ύλες που αναφέρονται ως διαλύτες εκχύλισης στο παράρτημα I ανταποκρίνονται στα ακόλουθα κριτήρια καθαρότητας:

α) δεν περιέχουν στοιχεία ή ουσίες, σε τοξικολογικά επικίνδυνες ποσότητες.

β) με την επιφύλαξη των τυχόν παρεκκλίσεων που προβλέπονται από τα ειδικά κριτήρια καθαρότητας τα οποία αναφέρονται στο στοιχείο γ), δεν περιέχουν περισσότερο από 1 mg/kg αρσενικού ή περισσότερο από 1 mg/kg μολύβδου.

γ) πληρούν τα ειδικά κριτήρια καθαρότητας που καθορίζονται σύμφωνα με το άρθρο 4 , στοιχείο δ) .

Άρθρο 4

Σύμφωνα με την διαδικασία που αναφέρεται στο άρθρο 6 , παράγραφος 2 καθορίζονται:

97/60/ΕΚ Άρθρο 1, σημείο 1 (Προσαρμοσμένο)

α) οι τροποποιήσεις του παραρτήματος I που είναι αναγκαίες υπό το φως της επιστημονικής και τεχνικής προόδου όσον αφορά τη χρήση των διαλυτών, τις συνθήκες χρήσης και τα ανώτατα όρια υπολειμμάτων .

88/344/ΕΟΚ (Προσαρμοσμένο)

1 97/60//EK Άρθρο 1, σημείο 1

1 β) οι μέθοδοι ανάλυσης που είναι αναγκαίες για τον έλεγχο της τήρησης των γενικών και ειδικών κριτηρίων καθαρότητας που αναφέρονται στο άρθρο 3.

1 γ) ο τρόπος δειγματοληψίας και οι μέθοδοι ποιοτικής και ποσοτικής ανάλυσης των διαλυτών εκχύλισης που παρατίθενται στο παράρτημα I και χρησιμοποιούνται στα τρόφιμα ή στα συστατικά τους.

1 δ) εφόσον χρειάζεται, τα ειδικά κριτήρια καθαρότητας για τους διαλύτες εκχύλισης που περιλαμβάνονται στο παράρτημα I, και ιδίως οι επιτρεπτές ανώτατες περιεκτικότητες υδραργύρου και καδμίου στους διαλύτες αυτούς.

Άρθρο 5

1. Όταν, λόγω νέων στοιχείων ή λόγω επανεκτίμησης των υπαρχόντων στοιχείων που γίνεται μετά την έκδοση της παρούσας οδηγίας, ένα κράτος μέλος επικαλείται συγκεκριμένους λόγους που αποδεικνύουν ότι η χρήση στα τρόφιμα μιας από τις ουσίες που απαριθμούνται στο παράρτημα I ή η παρουσία ενός ή περισσοτέρων από τα παρασκευαστικά υλικά που αναφέρονται στο άρθρο 3 ενδέχεται να βλάψει την ανθρώπινη υγεία, μολονότι τηρούνται οι όροι της παρούσας οδηγίας, αυτό το κράτος μέλος μπορεί να αναστείλει ή να περιορίσει προσωρινά την εφαρμογή των εν λόγω διατάξεων στο έδαφός του. Ενημερώνει αμέσως τα άλλα κράτη μέλη και την Επιτροπή σχετικά αιτιολογώντας την απόφασή του.

2. Η Επιτροπή εξετάζει το ταχύτερο δυνατό τους λόγους που επικαλείται το ενδιαφερόμενο κράτος μέλος, συμβουλεύεται την μόνιμη επιτροπή που αναφέρεται στο άρθρο 6, παράγραφος 1 και, κατόπιν, διατυπώνει αμέσως τη γνώμη της και λαμβάνει τα κατάλληλα μέτρα. τα μέτρα αυτά μπορούν να αντικαταστήσουν εκείνα που αναφέρονται στην παράγραφο 1.

3. Αν η Επιτροπή θεωρεί αναγκαίες τις τροποποιήσεις της παρούσας οδηγίας για να επιλυθούν οι δυσκολίες που αναφέρονται στην παράγραφο 1 και να εξασφαλιστεί η προστασία της ανθρώπινης υγείας, θεσπίζει τις τροποποιήσεις αυτές σύμφωνα με τη διαδικασία που αναφέρεται στο άρθρο 6, παράγραφος 2. Στην περίπτωση που ένα κράτος μέλος έχει θεσπίσει μέτρα διασφάλισης, μπορεί να εξακολουθήσει να τα εφαρμόζει μέχρις ότου αρχίσουν να ισχύουν στο έδαφός του οι εν λόγω τροποποιήσεις.

Άρθρο 6

1. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων, που συστάθηκε με το άρθρο 58, παράγραφος 1 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου [10], καλούμενη στο εξής «η επιτροπή».

[10] ΕΕ L 31, 1.2.2002, σ. 1.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ τηρουμένων των διατάξεων του άρθρου 8 της ίδιας απόφασης.

Η περίοδος που προβλέπεται στο άρθρο 5, παράγραφος 6 της απόφασης 1999/468/ΕΚ ορίζεται σε τρεις μήνες.

3. Η Επιτροπή θεσπίζει τον εσωτερικό της κανονισμό.

Άρθρο 7

1. Τα κράτη μέλη λαμβάνουν όλα τα αναγκαία μέτρα για να διασφαλίζουν ότι οι ουσίες που παρατίθενται στο παράρτημα I και προορίζονται να χρησιμοποιηθούν ως διαλύτες εκχύλισης σε τρόφιμα, θα διατίθενται στην αγορά, μόνον εφόσον στις συσκευασίες, τα δοχεία ή τις ετικέτες αναγράφονται κατά τρόπο ευδιάκριτο, ευανάγνωστο και ανεξίτηλο οι εξής ενδείξεις:

α) η εμπορική ονομασία, όπως αναφέρεται στο παράρτημα I .

β) σαφής ένδειξη ότι η ποιότητα της ουσίας είναι κατάλληλη για να χρησιμοποιείται για την εκχύλιση τροφίμων ή συστατικών τροφίμων.

γ) ένδειξη για την ταυτοποίηση της παρτίδας.

δ) το όνομα ή εταιρική επωνυμία και η διεύθυνση του κατασκευαστή, συσκευαστή, ή πωλητή εγκατεστημένου στην Κοινότητα.

ε) η ονομαστική καθαρή ποσότητα εκφρασμένη σε μονάδες όγκου.

στ) αν είναι αναγκαίο, οι ειδικές συνθήκες διατήρησης ή χρήσης.

2. Κατά παρέκκλιση από την παράγραφο 1, οι ενδείξεις που αναφέρονται στα στοιχεία γ), δ), ε) και στ) της παραγράφου αυτής, επιτρέπεται να αναγράφονται μόνον στα εμπορικά έγγραφα της παρτίδας, που θα παραδίδονται κατά ή πριν από την παράδοση.

88/344/EK Corrigendum [...]

3. Το παρόν άρθρο δεν θίγει σαφέστερες ή εκτενέστερες κοινοτικές διατάξεις που αφορούν το βάρος και τα μέτρα ή διατάξεις που εφαρμόζονται στην ταξινόμηση, συσκευασία και επισήμανση των επικίνδυνων ουσιών και παρασκευασμάτων.

88/344/EK (Προσαρμοσμένο)

4. Τα κράτη μέλη αποφεύγουν να θεσπίζουν απαιτήσεις λεπτομερέστερες από εκείνες που προβλέπονται στο παρόν άρθρο όσον αφορά τον τρόπο αναγραφής των προβλεπόμενων ενδείξεων.

Τα κράτη μέλη φροντίζουν, εντούτοις, να διασφαλίζουν ότι η πώληση διαλυτών εκχύλισης στο έδαφός τους απαγορεύεται στην περίπτωση που οι προβλεπόμενες από το παρόν άρθρο ενδείξεις δεν αναγράφονται σε γλώσσα ευκόλως κατανοητή από τους αγοραστές, εκτός αν έχουν ληφθεί άλλα μέτρα για την πληροφόρησή τους. Η παρούσα διάταξη δεν εμποδίζει την αναγραφή των ενδείξεων αυτών σε περισσότερες γλώσσες.

Άρθρο 8

1. Η παρούσα οδηγία εφαρμόζεται επίσης και στους διαλύτες εκχύλισης που χρησιμοποιούνται ή προορίζονται να χρησιμοποιηθούν στην παρασκευή τροφίμων ή συστατικών που εισάγονται στην Κοινότητα.

2. Η παρούσα οδηγία δεν εφαρμόζεται ούτε στους διαλύτες εκχύλισης ούτε στα τρόφιμα που προορίζονται να εξαχθούν από την Κοινότητα.

Άρθρο 9

1. Η οδηγία 88/344/ΕΟΚ, όπως τροποποιήθηκε με τις οδηγίες που παρατίθενται στο παράρτημα ΙΙ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες μεταφοράς που εμφαίνονται στο παράρτημα ΙΙ, μέρος Β.

2. Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙI.

Άρθρο 10

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

88/344/ΕΟΚ Άρθρο 10 (Προσαρμοσμένο)

Άρθρο 11

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[...] [...]

88/344/ΕΟΚ Παράρτημα

ΠΑΡΑΡΤΗΜΑ Ι

ΔΙΑΛΥΤΕΣ ΕΚΧΥΛΙΣΗΣ ΟΙ ΟΠΟΙΟΙ ΕΠΙΤΡΕΠΕΤΑΙ ΝΑ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΚΑΤΕΡΓΑΣΙΑ ΠΡΩΤΩΝ ΥΛΩΝ, ΤΡΟΦΙΜΩΝ, ΥΛΙΚΩΝ ΠΑΡΑΣΚΕΥΗΣ ΤΡΟΦΙΜΩΝ Ή ΤΩΝ ΣΥΣΤΑΤΙΚΩΝ ΤΟΥΣ

ΜΕΡΟΣ Ι

Διαλύτες εκχύλισης που πρέπει να χρησιμοποιούνται υπό συνθήκες ορθής παρασκευαστικής πρακτικής για όλες τις χρήσεις [11]

[11] Ένας διαλύτης εκχύλισης θεωρείται ότι χρησιμοποιείται υπό συνθήκες ορθής παρασκευαστικής πρακτικής εφόσον η χρήση του αφήνει υπολλείματα ή παράγωγα μόνο σε ποσότητες τεχνικά αναπόφευκτες που δεν ενέχουν κίνδυνο για την ανθρώπινη υγεία.

Ονομασία

Προπάνιο

Βουτάνιο

88/344/ΕΟΚ (Προσαρμοσμένο)

1 92/115/ΕΟΚ Άρθρο 1, σημείο 3

2 97/60/ΕΚ Άρθρο 1, σημείο 2

3 94/52/ΕΚ Άρθρο 1

Οξικός αιθυλεστέρας

Αιθανόλη

Διοξείδιο του άνθρακα

Ακετόνη1 [12]

[12] Απαγορεύεται η χρήση ακετόνης στον εξευγενισμό του πυρηνελαίου.

Υποξείδιο του αζώτου

ΜΕΡΟΣ ΙΙ

Διαλύτες εκχύλισης για τους οποίους προσδιορίζονται οι συνθήκες χρήσης

>ΘΕΣΗ ΠIΝΑΚΑ>

ΜΕΡΟΣ ΙΙΙ

Διαλύτες εκχύλισης για τους οποίους προσδιορίζονται οι συνθήκες χρήσης

Ονομασία // Μέγιστη περιεκτικότητα σε υπολείμματα στα τρόφιμα που οφείλονται στους διαλύτες εκχύλισης κατά την προετοιμασία αρωματικών υλών από φυσικές αρωματικές ύλες

Διαιθυλαιθέρας // 2 mg/kg

Εξάνιο1 [13] // 1 mg/kg

[13] θ1 Η συνδυασμένη χρήση των δύο αυτών διαλυτών απαγορεύεται. η

3 Κυκλοεξάνιο // 3 1 mg/kg

Οξικός μεθυλεστέρας // 1 mg/kg

Βουτανόλη-1 // 1 mg/kg

Βουτανόλη-2 // 1 mg/kg

Μεθυλοαιθυλοκετόνη 1 1 // 1 mg/kg

Διχλωρομεθάνιο // 1 0,02 mg/kg

1 Προπανόλη-1 // 1 1 mg/kg

2 1,1,1,2-τετραφθοροαιθάνιο // 2 0,02 mg/kg

ΠΑΡΑΡΤΗΜΑ ΙΙ

Μέρος Α

Καταργούμενη οδηγία με τις διαδοχικές τροποποιήσεις της

(που αναφέρονται στο άρθρο 9)

Οδηγία του Συμβουλίου 88/344/ΕΟΚ // (ΕΕ L 157, 24.6.1988, σ. 28)

Οδηγία του Συμβουλίου 92/115/ΕΟΚ // (ΕΕ L 409, 31.12.1992, σ. 31)

Οδηγία του Ευρωπαϊκού Κοινοβουλίου και του Συμβουλίου 94/52/ΕΚ // (ΕΕ L 331, 21.12.1994, σ. 10)

Οδηγία του Ευρωπαϊκού Κοινοβουλίου και του Συμβουλίου 97/60/ΕΚ // (ΕΕ L 331, 3.12.1997, σ. 7)

Μέρος B Κατάλογος ημερομηνιών ενσωμάτωσης στο εθνικό δίκαιο (που αναφέρονται στο άρθρο 10)

Οδηγία // Λήξη προθεσμίας ενσωμάτωσης

Οδηγία 88/344/EΟΚ // 13 Ιουνίου 1991

Οδηγία 92/115/EΟΚ // α. 1 Ιουλίου 1993

// β. 1 Ιανουαρίου 1994 [14]

[14] Σύμφωνα με το άρθρο 2, παράγραφος 1 της οδηγίας 92/115/ΕOΚ:

Οδηγία 94/52/EΚ // 7 Δεκεμβρίου 1995

Οδηγία 97/60/EΚ // α. 27 Οκτωβρίου 1998

// β. 27 Απριλίου 1999 [15]

[15] Σύμφωνα με το άρθρο 2, παράγραφος 1 της οδηγίας 97/60/ΕΚ:

ΠΑΡΑΡΤΗΜΑ IIΙ

ΠΙΝΑΚΑΣ ΑΝΤΙΣΤΟΙΧΙΑΣ

Οδηγία 88/344/ΕΟΚ // Παρούσα οδηγία

Άρθρο 1, παράγραφος 1

Άρθρο 1, παράγραφος 3

Άρθρο 2

Άρθρο 3

Άρθρο 4

Άρθρο 5

Άρθρο 6

Άρθρο 7

Άρθρο 8

Άρθρο 9

Άρθρο 10

Παράρτημα

// Άρθρο 1, παράγραφος 1

Άρθρο 1, παράγραφος 2

Άρθρο 2

Άρθρο 3

Άρθρο 4

Άρθρο 5

Άρθρο 6

Άρθρο 7

Άρθρο 8

Άρθρο 9

Άρθρο 10

Άρθρο 11

Παράρτημα Ι

Παράρτημα ΙΙ

Παράρτημα ΙΙΙ